Twee sterf in KZN ná trein voertuig trefArgieffoto Twee mense is dood en talle beseer nadat ŉ minibustaxi Sondagaand in KwaZulu-Natal teen ŉ skuinste af gery en op ŉ treinspoor tot stilstand gekom het, waarna ŉ trein dit getref het. “Die ongeluk het op die N2-snelweg naby die Shaka’s Rock-afrit plaasgevind,” het Santi Steinmann, ŉ woordvoerder van Netcare 911, Maandag gesê. “Twee mense is in die botsing dood, twee mense is kritiek beseer en 16 mense het ernstige beserings opgedoen.” Die mense wat beseer is, is op die toneel gestabiliseer en na ŉ nabygeleë hospitaal geneem vir verdere behandeling. Die polisie ondersoek die voorval.